	[image: image1.jpg]



РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00065/2015-04
06.03.2015. године 

Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 06.03.2015. године, донела је

О Д Л У К У

о акредитацији високошколске установе
Утврђује се да Европски Универзитет – Фармацеутски факултет, са седиштем у  DOCVARIABLE ConvertString(Adresa,1,5) \* MERGEFORMAT  ул. Трг Младенаца 5, НОВИ САД, ПИБ: 108628266, Матични број: 08948275, испуњава прописане стандарде за акредитацију високошколских установа.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа Европски Универзитет – Фармацеутски факултет, са седиштем у  DOCVARIABLE ConvertString(Adresa,1,5) \* MERGEFORMAT  ул. Трг Младенаца 5, НОВИ САД, је дана 20.01.2015. године поднела захтев за акредитацију установе  под бројем  612-00-00065/2015-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад Европског Универзитета – Фармацеутског факултета, са седиштем у  DOCVARIABLE ConvertString(Adresa,1,5) \* MERGEFORMAT  ул. Трг Младенаца 5, НОВИ САД, и предлог одлуке, достављени су Комисији за акредитацију и проверу квалитета.
Основни квантитативни подаци о установи су:

1. Број акредитованих студијских програма = 3

ИАС Фармација – 60 студената

ИАС Фармација – медицинска биохемија – 24 студента

САС Медицинска биохемија – 12 студената

2. Број наставника у установи = 37

Број наставника са пуним радним временом = 27

Број наставника са непуним радним временом = 4

Број наставника ангажованих по уговору = 6

3. Број сарадника у установи = 31

Број сарадника са пуним радним временом = 13 

Број сарадника са пуним радним временом = 3

Број сарадника ангажованих по уговору = 15

4. Просечно оптерећење наставника у установи = 5,18

5. Просечно оптерећење сарадника у установи = 10,61

6. Проценат часова предавања који изводе наставници са 100% радног времена = 78,48

7. Укупна бруто површина 1006 m2:, што за укупно 432 студента износи 233 m2 бруто простора по студенту (+ око 5000 m2 у наставним базама)

8. Укупан број библиотечких јединица из области из које се изводи наставни процес = 1234
9. Укупан број рачунара у рачунарским учионицама = 46
Основни задаци показују сврху постојања установе, сажети су и формално усвојени од стране Савета Факултета . Циљеви су конкретни и у складу су са задацима установе. Све активности Факултета, посебно развој и перманентно унапређење студијских програма, у складу су са утврђеним основним задацима и циљевима Факултета. Комисија за обезбеђење квалитета процењује рад Факултета у оквиру свих делатности које Факултет обавља и спроводиће поступак самовредновања у трогодишњем интервалу.

Факултет је утврдио поступак краткорочног и дугорочног планирања, редовно преиспитује делотворност спроведеног планирања и контроле и ради на њиховом унапређењу. Факултет је донео План рада за период од септембра 2014. до октобра 2015. године. Приложен је и Годишњи извештај о раду установе, који је поднео декан Факултета. Комисија за обезбеђење квалитета контролише испуњанање задатака. На сајту установе налази се Стратегија обезбеђења квалитета Европског универзитета.

Установа има Статутом утврђену организациону структуру и систем управљања. Овлашћења и одговорности Савета Факултета, декана Факултета, стручних органа Факултета, као и Студентског парламента утврђени су Статутом Факултета који тачно дефинише њихове ингеренције, права и обавезе.

Установа изводи три студијска програма: Интегрисане академске студије Фармација, Интегрисане академске студије Фармација – медицинска биохемија и Специјалистичке академске студије Медицинска биохемија, на којима стичу квалификације адекватне наведеним нивоима студирања. Студијски програми су добро конципирани и имају одговарајућу структуру, а у њиховој реализацији се примењују адекватне методе учења. Студијски програми обухватају циљеве, структуру и садржај, процедуру уписа студената, методе учења и начин провере знања, исходе учења и компетенције студената.  Сваки предмет из студијских програма исказује се бројем ЕСПБ бодова, а обим студија изражава се збиром ЕСПБ бодова. 
Установа је у документацији приложила додатке дипломи на српском и енглеском језику за сваки студијски програм, који садрже све потребне податке.

Факултет још није акредитован као научно-истраживачка установа. Припрема материјала за акредитацију пред надлежним институцијама Министарства просвете, науке и технолошког развоја Републике Србије је у току. Међутим, наставници и сарадници Факултета су укључени у научно-истраживачке пројекте чији су носиоци друге високошколске установе и научни институти, углавном из иностранства , а теме пројеката су из области хемије, биологије и медицине. Из списка објављених радова у претходне три године, види се да је научноистраживачки рад усмерен више на област хемије и медицине, а мање на фармацију и медицинску биохемију.

Укупан број од 37 наставника је довољан да покрије укупан број часова наставе на три студијска програма која установа реализује. Просечно оптерећење наставника на свим студијским програмима је 5,14 часа недељно, а ниједан наставник нема више од 12 часова недељно. Наставници запослени са пуним радним временом изводе 78,48% наставе. У реализацији студијских програма учествује 31 сарадник, а просечно оптерећење сарадника је 10,61 час недељно.

Квалификације наставног особља су документоване референцама и одговарају нивоу њихових задужења. Сви релевантни подаци о наставницима доступни су јавности преко интернет странице факултета.

Установа има квалификовано особље за послове изван наставе. У студентској служби ради шеф службе и два административна радника са високом стручном спремом, а секретар Факултета је дипломирани правник. Установа има библиотекара са високом стручном спремом и једног систем администратора са високом стручном спремом.

Установа је дефинисала број студената и услове за упис. Конкурс за упис на студије садржи: број студената за сваки студијски програм који се организује на Факултету, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. Број студената је у складу са могућностима установе.

Установа систематски прати напредовање студената на студијским програмима. Успешност студента у савлађивању одређеног предмета вреднује се током самог извођења наставе (активно учествовање на часу), а укупна оцена студента на предмету састоји се од оцене коју је студент добио за предиспитне обавезе и за показано знање на испиту. Број бодова које студенти добијају испуњавањем предиспитних обавеза и полагањем испита у складу су са Законом и захтевима стандарда.

За извођење наставе на студијским програмима Факултет располаже одговарајућим простором, уређеним слушаоницама за праћење предавања, рачунарским центром са интернет конекцијом, лабораторијама за експерименталне вежбе, библиотеком снабдевеном уџбеницима, књигама и приручницима, читаоницом, опремом, прибором и хемикалијама неопходним за извођење одговарајућих наставних предмета, просторијама намењеним студентима, наставницима и запосленима Факултета као и адекватним помоћним просторијама .Укупна бруто површина којом располаже Факултет је 1006 m2, што за укупно 432 студента износи 2,33 m2 бруто простора по студенту. Од наведене површине, 590 m2 заузимају предаваонице, учионице и вежбаонице и 46 m2 библиотека са читаоницом. Факултет располаже укупним бројем од 352 седећа места (истовремено), те на основу тога испуњава услове потребног броја седећих места.

Лабораторије за експерименталне вежбе студената су опремљене потребном опремом, материјалима и прибором неопходним за извођење одговарајућих курсева. Лабораторије су опремљене посебним хемијски-отпорним винил подовима у комбинацији са керамичким плочицама. Лабораторијски столови и намештај је израђен од посебних хемијски и термички отпорних материјала са техничким решењем централних лабораторијских столова на којима је извучен довољан број прикључака за струју, воду и канализацију. Једна лабораторија поседује и дигестор.


Рачунарска и телекомуникациона опрема Факултета подржава захтеве квалитетне и ефикасне наставе: студентима и запосленим на Факултету на располагању је преко 40 интернет прикључака (ADSL), а цела зграда је под wireless системом, што омогућава студентима конектовање практично у свакој просторији установе. У згради је присутан посебан сервер са одговарајућим пратећом технологијом, 36 рачунара и 8 лаптопова, 10 видео пројектора. Сва предавања на Факултету се снимају помоћу SMART табли (7 комада) и посебног софтвера и постављају у року од 48 сати на сајт Факултета (Moodle), као помоћ студентима који не могу да присуствују предавању. Посебан click-систем омогућава интерактивну наставу студентима и повратну информацију наставнику о разумевању градива од стране студената током часова наставе.


Факултет поседује библиотеку и читаоницу површине 46 m2 са укупно 426 различитих библиотечких јединица, од тога 147 различитих уџбеничких јединица. Интегрисане академске студије Фармација покривене су са 315 различитих библиотечких јединица, од тога 113 различитих уџбеничких јединица. Рачунајући на већи број примерака одређених библиотечких јединица, укупан фонд библиотеке је тренутно 1.234 јединица. Библиотечки ресурси су наведени у следећим прилозима:

Факултет има потписане уговоре о пословно-техничкој сарадњи са 22 здравствене установе (ланац апотека, болнице, специјалне болнице, заводи за здравствену заштиту, медицинско-биохемијске лабораторије) у којима ће се обављати стручна пракса и део експерименталних вежби и у којима Факултет користи простор од око 5000 m2.
Након прве и друге године рада (шк. год. 2012/2013 и 2013/2014) Факултет није био у позитивном финансијском салду, што се може очекивати имајући у виду знатна иницијална улагања (простор и опрема пре свега). За трећу школску годину се планира минимална добити, рачунајући и додатна улагања у континуирано унапређење квалитета наставе. За сада, Факултет стиче приходе из сопствених средстава. Установа је приложила финансијски план за 2015. годину, који предвиђа позитиван финансијски резултат.
Савет Факултета донео је Стратегију обезбеђења квалитета. Овим основним стратешким документом, Факултет је дефинисао основне приоритете високог образовања у области обезбеђења квалитета и начин њиховог остваривања, утврдио своју мисију, циљеве, области и мере за обезбеђење квалитета и обавезу сачињавања акционих планова за спровођење Стратегије. Дефинисане су области обезбеђења квалитета, и то: студијски програми, настава, наставно особље, истраживање, оцењивање студената, уџбеници и литература, библиотека, информациони ресурси, простор и опрема, ненаставно особље, процес управљања и јавност рада. Стратегија је јавно доступан документ и налази се на инернет страници Факултета. Стратегија се спроводи кроз рад Комисије за квалитет, која се састоји од 7 чланова, од којих је 1 члан из реда студената. 

Самовредновање је саставни део стратегије обезбеђења квалитета и спроводи се у интервалима од највише три године, а Извештај о резултатима самовредновања још није сачињен, с обзиром да факултет започео са радом од школске 2012/13. године. 

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  Европски Универзитет – Фармацеутски факултет, са седиштем у  DOCVARIABLE ConvertString(Adresa,1,5) \* MERGEFORMAT  ул. Трг Младенаца 5, НОВИ САД, има укупно 27 наставника са пуним радним временом, 10 наставника са непуним радним временом, 31 сарадника, 1006 м2 бруто  простора за извођење наставе за укупно 432 студента у седишту.
 Имајући у виду да је високошколска установа испунила стандарде за акредитацију високошколске установе прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.

Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е

О АКРЕДИТАЦИЈИ високошколске установе
Високошколска установа Европски Универзитет – Фармацеутски факултет, са седиштем у  DOCVARIABLE ConvertString(Adresa,1,5) \* MERGEFORMAT  ул. Трг Младенаца 5, НОВИ САД, ПИБ: 108628266, Матични број: 08948275, испунила је стандарде за акредитацију високошколске установе, прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14).  

Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

